CELEX: 62020TB0231
Language: sk
Date: 2020-06-24 00:00:00
Title: Vec T-231/20 R: Uznesenie predsedu Všeobecného súdu z 24. júna 2020 – Price/Rada („Predbežné opatrenie – Priestor slobody, bezpečnosti a spravodlivosti – Rozhodnutie (EÚ) 2020/135 – Dohoda o vystúpení Spojeného kráľovstva z Európskej únie a z Euratom-u – Strata občianstva Európskej únie – návrh na odklad výkonu – Zjavná neprípustnosť žaloby vo veci samej – Neprípustnosť – Postúpenie veci Súdnemu dvoru – Nedostatok právomoci“)

21.9.2020   
            
            
               SK
            
            
               Úradný vestník Európskej únie
            
            
               C 313/28
            
         
      Uznesenie predsedu Všeobecného súdu z 24. júna 2020 – Price/Rada
      (Vec T-231/20 R)
      („Predbežné opatrenie - Priestor slobody, bezpečnosti a spravodlivosti - Rozhodnutie (EÚ) 2020/135 - Dohoda o vystúpení Spojeného kráľovstva z Európskej únie a z Euratom-u - Strata občianstva Európskej únie - návrh na odklad výkonu - Zjavná neprípustnosť žaloby vo veci samej - Neprípustnosť - Postúpenie veci Súdnemu dvoru - Nedostatok právomoci“)
      (2020/C 313/41)
      Jazyk konania: francúzština
      
         Účastníci konania
      
      
         Žalobca: David Price (Dorat, Francúzsko) (v zastúpení: J. Fouchet, advokát)
      
         Žalovaná: Rada Európskej únie (v zastúpení: M. Bauer, R. Meyer a M.-M. Joséphidès, splnomocnení zástupcovia)
      
         Predmet veci
      
      Po prvé, návrh na základe článkov 278 a 279 ZFEÚ na čiastočný odklad výkonu rozhodnutia Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 2020, s. 1), a Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 2020, s. 7), v rozsahu, v akom tieto právne akty neumožňujú žalobcovi ponechať si občianstvo Európskej únie, alebo aspoň článku 127 ods. 1 písm. b) tejto dohody, a po druhé návrh na základe článku 256 ods. 3 druhého pododseku ZFEÚ na odklad výkonu a postúpenie veci Súdnemu dvoru s cieľom predložiť mu prejudiciálne otázky
      
         Výrok
      
      
                  1.
               
               
                  Návrh na predbežné opatrenie sa zamieta.
               
            
                  2.
               
               
                  O trovách konania sa rozhodne neskôr.